open-index/open-wikipedia-markdown huggingface dataset:
Nikolajevska pie Amūras

**Nikolajevska pie Amūras** () ir Krievijas Federācijas Tālo Austrumu pilsēta Habarovskas novadā. Pilsētā dzīvo 17,7 tūkstoši iedzīvotāju.
Pilsēta atrodas Amūras kreisajā krastā 977 km uz ziemeļaustrumiem no Habarovskas un 80 km no Amūras ietekas Tatāru šaurumā. 

## Vēsture
1850. gadā Krievijas Amerikas kompānijas ekspedīcija mandžūru apmetnes vietā Ķīnas impērijas teritorijā nodibināja tirdzniecības punktu un nosauca to ķeizara Nikolaja I vārdā (*Николаевский пост*), 1856. gadā apmetnei piešķīra pilsētas tiesības. Pēc Aigunas līguma noslēgšanas 1858. gadā Amūras kreisā krasta zemes nonāca Krievijas impērijas pakļautībā. Līdz 1880. gadam Nikolajevska bija Piejūras apgabala centrs, tad par tādu kļuva Habarovska, bet 1888. gadā Vladivostoka.

## Atsauces

## Ārējās saites
2019.—2020. gada KHL sezona

**2019.—2020. gada KHL sezona** bija divpadsmitā Kontinentālās hokeja līgas sezona. Tā sākās  un noslēdzās . Tika pārtraukta 2020. gada 25. martā COVID-19 pandēmijas dēļ.

Šajā sezonā līgu pameta hokeja klubs Bratislavas "Slovan". Kopumā sezonā piedalījās 24 komandas no 6 valstīm. Tāpat kā iepriekšējās sezonās starp komandām, kas piedalījās turnīrā, bija arī Rīgas "Dinamo".

## Rezultāti

### Regulārā sezona
Dati uz 2020. gada 27. februāri.

### Zvaigžņu spēle
2019.—2020. gada KHL sezonas Zvaigžņu spēle notika VTB Arēnā Maskavā, kas ir Maskavas Dinamo mājas arēna.

### Izslēgšanas kārta
*Nenotika [[COVID-19 pandēmija]]s dēļ.*

## Atsauces

## Ārējās saites
* Līgas oficiālā mājaslapa
Taza

**Taza** (, ) ir upe Krievijas Federācijas ziemeļos, plūst caur Jamalas Ņencu autonomo apvidu. Sākas Sibīrijas Uvālos, plūst ziemeļrietumu virzienā par Rietumsibīrijas līdzenumu. Ieplūst Karas jūras Tazas līcī. Lielākās pietekas ir Hudoseļa (labā) un Časeļka (kreisā). Sniegūdeņu pieplūde. Ledus sega no oktobra līdz aprīlim. Lielākās apdzīvotās vietas krastos ir Tazovska, Gazsaļe un Krasnoseļkupska.

## Vēsture
Zināms, ka pomori vasarās kuģoja no Arhangeļskas uz Obas grīvlīci, kur Tazas upes krastos nodibināja tirgotāju pilsētu Mangazeju. 1619. gadā Krievijas cars Mihails Fjodorovičs Romanovs ārzemniekiem aizliedza lietot Ziemeļu jūrasceļu, un Magazeja panīka.

## Atsauces

## Ārējās saites
Latvijas Top 40 (2022)

**Latvijas Top 40** ir nacionālās apraides sabiedriskās radiostacijas Latvijas Radio 5 veidotais iknedēļas populārāko dziesmu saraksts. Šajā rakstā ir apkopots to dziesmu saraksts, kas 2022. gadā Latvijas radiostacijas Latvijas Radio 5 iknedēļas populārāko 40 dziesmu sarakstā "Latvijas Top 40" ieguva pirmo vietu, kā arī gada noslēguma četrdesmit vispopulārākās dziesmas valstī. Šis ir pēdējais gads kad ētera bija raidījums, kopš 2022.gada augusta netiek demonstrēts šis raidījums. 

## Top 40 sastādīšanas princips
Latvijas Top 40 tiek veidots, apkopojot datus par spēlētākajām dziesmām Latvijas populārākajās Top 40 formāta radiostacijās (*airplay*), kā arī visvairāk klausītākajām dziesmām mūzikas straumēšanas platformās *[[Spotify]]* un *[[Deezer]]*.

Topa veidošanai dati par nedēļas spēlētākajām dziesmām Latvijā tiek ņemti no šīm radio stacijām:
* European Hit Radio
* Latvijas Radio 5 (Pieci.lv)
* Latvijas Radio 6 (Radio NABA)
* Rietumu Radio
* Radio SWH SPIN
* Star FM
* Radio SWH
* Radio SWH Rock

Bet, lai iegūtu datus par nedēļas spēlētākajām dziesmām Latvijā tiešsaistes platformās, tiek izmantoti dati no: 
* Deezer, kas pieejami šeit; 
* Spotify, kas pieejami šeit.

Iegūtie dati ir dziesmu saraksts ar reižu skaitu, cik tā bieži ir spēlēta konkrētās nedēļas ietvaros. Šis saraksts tiek sadalīts rangā sākot no 50, tātad populārākā dziesma saņem 50 punktus, nākamā 49 un tā tālāk, ja atskaņojumu skaits ir vienāds, tad dziesma saņem vienādus ranga punktus, bet viena vieta zem tās saņem par attiecīgo punktu skaitu mazāk. Vienīgais izņēmums ir Deezer, kas atskaņojumu skaitu nerāda, tāpēc šis saraksts tiek vienkārši sakārtots no 50 un uz leju.

Šāda veida datu apstrāde izslēdz gadījumus, kad viena radio stacija spēlē dziesmu ar atskaņojumu skaitu, piemēram, 90, bet citās radio stacijās tā spēlēta netiek, bet topā tāda visticamāk iekļūtu, jo citas dziesmas, pat gadījumos, ja tiek spēlētas vairākās radio stacijās, šādu atskaņojumu skaitu var neiegūt. Šajā metodē topā iekļūst dziesmas, kas ir pārstāvētās vairākās radio stacijās, tātad sasniedzot plašāku klausītāju loku.

Kad dati ir savākti un sakārtoti, tiek izveidots vienots dziesmu saraksts, novienādoti dziesmu nosaukumi un saskaitīts, kurai dziesmai ir augstāka kopējā ranga summa — augstāka ranga summa attiecīgi ir augstāka vieta topā.

## Pirmās vietas dziesmu saraksts

## Skatīt arī
* Latvijas Top 40
* Latvijas Radio 5

## Atsauces

## Ārējās saites
* Oficiālā Latvijas Top 40 mājaslapa
* Latvijas Top 40 mūzikas straumēšanas vietnē Spotify
Pura

**Pura** () ir upe Krievijas Federācijas ziemeļos, plūst caur Jamalas Ņencu autonomo apvidu. Sākas pie Tarkosaļes pilsētas, satekot Pjakupuras un Aivasedapuras upēm. Plūst ziemeļu virzienā pa Rietumsibīrijas līdzenumu un ietek Karas jūras Tazas līcī. Pašas Puras garums ir , bet kopā ar tās garāko satekupi Pjakupuru — .

Zināms, ka pomori vasarās kuģoja no Arhangeļskas uz Obas grīvlīci. 
1619. gadā Krievijas cars Mihails Fjodorovičs Romanovs ārzemniekiem aizliedza lietot Ziemeļu jūrasceļu, un Magazeja panīka.

## Atsauces

## Ārējās saites
Marha

**Marha** (; ) ir upe Austrumsibīrijā, Viļujas kreisā krasta pieteka. Tās garums ir 1181 km, bet baseina platība ir 99 000 km2. 

## Ārējās saites
Sovetskaja Gavaņa

**Sovetskaja Gavaņa** ( — ‘Padomju osta’) ir  pilsēta Habarovskas novadā, Krievijas Federācijas Tālajos Austrumos, kurā 2021. gadā dzīvoja 23,2 tūkstoši iedzīvotāju.
Pilsēta atrodas pie Tatāru šauruma 581 km uz austrumiem no Habarovskas. Baikāla-Amūras maģistrāles gala stacija.

## Vēsture
1853. gadā Krievijas Amerikas kompānijas ekspedīcija oroču apmetnes Hodžo vietā Ķīnas impērijas teritorijā nodibināja tirdzniecības punktu un nosauca to ķeizara Nikolaja I dēla Konstantīna vārdā (*Константиновский пост*). Krimas kara laikā 1856. gadā apmetni ieņēma britu eskadra un nosauca par Barakudas ostu (*Barracouta Harbour*), pēc atgūšanas krievi to pārdēvēja par Imperatora ostu (*Императорская Гавань*). Pēc Pekinas konvencijas noslēgšanas 1860. gadā tā nonāca Krievijas Impērijas pakļautībā. 1907. gadā uzcēla lielu kokzāģētavu, kuru iznomāja Austrālijas kompānijai *Sleigh and Company*.

Pēc Tālo Austrumu Republikas likvidēšanas 1922. gadā to iekļāva Piejūras guberņas sastāvā un 1923. gadā pārdēvēja par Padomju ostu (*Советская Гавань*), 1940. gadā pārveidoja par militāro ostu un 1941. gadā piešķīra pilsētas tiesības. 
1943. gadā Gulaga ieslodzītie sāka dzelzceļa līnijas Komsomoļska pie Amūras – Sovetskaja Gavaņa būvi, 1944. gadā pie Vaņina līča uzcēla jaunu tirdzniecības ostu. Pēc Otrā pasaules kara būvniecības darbos iesaistīja japāņu karagūstekņus. 1948. gadā Sovetskaja Gavaņa nokļuva Habarovskas novada sastāvā. 
2019. gadā slēdza pēdējo kuģu remonta doku.

## Atsauces

## Ārējās saites
Tjunga

**Tjunga** (; ) ir upe Austrumsibīrijā, Viļujas kreisā krasta pieteka. Sākas Vidussibīrijas plakankalnē, plūst pa kalnainu apvidu austrumu virzienā, vēlāk — dienvidaustrumu virzienā pa Centrālo Jakutijas zemieni. Ietek Viļujā 4 km augšpus Viļujskas. Galvenās pietekas ir Čidimkjana un Džipa (abas kreisās). Ledus sega no oktobra līdz maijam. Kuģojama 273 km garumā no ietekas.

## Atsauces
 

## Ārējās saites
Glens Jangkins

**Glens Alens Jangkins** (, dzimis ) ir Amerikas Savienoto Valstu politiķis un politiķis, pārstāv ASV Republikānisko partiju. Kopš  viņš ir 74. Virdžīnijas štata gubernators. Pirms ievēlēšanas Jangkins darbojās finanšu jomā un bija investīciju firmas "Carlyle Group" izpilddirektors.

Dzimis Ričmondā, Virdžīnijas štatā. 1990. gadā viņš absolvēja Raisa Universitāti, iegūstot bakalaura grādu inženierzinībās. 1994. gadā Jangkins absolvēja Hārvarda Universitāti, iegūstot maģistra grādu ekonomikā. Pēc Hārvarda Universitātes absolvēšanas Jangkins vairāk nekā 25 gadus strādāja investīciju firmā "Caryle Group", vēlāk kļuva par firmas izpilddirektoru.

2021. gada janvārī Jangkins paziņoja, ka kandidēs uz Virdžīnijas štata gubernatora amatu. Vēlēšanās Jangkins uzvarēja pār savu pretinieku, Demokrātiskās partijas kandidātu Teriju Makaulifu un 2022. gada janvārī tika inaugurēts amatā.

## Atsauces

## Ārējās saites
Raisa Universitāte

**Viljama Mārša Raisa Universitāte** () ir privāta universitāte. Tā atrodas Hjūstonā, Teksasas štatā. Universitāte atrodas 300 akru lielā kompleksā. Universitāte tika atvērta 1912. gadā un tika nosaukta par godu uzņēmēja Viljama Mārša Raisa vārdā.

## Atsauces

## Ārējās saites

*
Onona

**Onona** (, ) ir upe Mongolijas ziemeļaustrumos un Krievijas Federācijas Aizbaikāla novadā, Šilkas labā satekupe. Sākas Henteja grēdā Mongolijas ziemeļos, plūst ziemeļaustrumu—ziemeļu virzienā; tās garums ir 1032 km. Augšpus Šilkas pilsētas, saplūstot ar kreiso satekupi Ingodu, veido Amūras kreiso satekupi Šilku. Lielākās pietekas ir Borzja (labā) un Aga (kreisā).

Uzskata, ka Ononas baseinā varētu būt dzimis Čingishans.

## Atsauces

## Ārējās saites
Maja

**Maja** (, ) ir upe Krievijā, Sahas Republikā un Habarovskas novadā, Aldanas labā krasta pieteka Ļenas upes baseinā.

## Atsauces

## Ārējās saites
Šilka

**Šilka** (, ) ir upe Krievijas Federācijas Tālajos Austrumos, Aizbaikāla novadā, Amūras kreisā satekupe.

## Ģeogrāfija
Upe sākas Borščovočnija grēdas ziemeļu pakājē augšpus Šilkas pilsētai, satekot Ingodai un Ononai. Plūst ziemeļaustrumu virzienā pa grēdas pakāji, saplūstot ar Arguņas upi veido Amūru. Pašas Šilkas garums ir 560 km, bet kopā ar tās garāko satekupi Ononu — 1592 km. Ledus sega no novembra līdz maijam. Kuģojama līdz Sretenskai. Lielākās pilsētas krastos ir Šilka un Sretenska.

## Vēsture
Līdz Ņerčinskas līguma noslēgšanai 1689. gadā Ķīnas impērija visu Amūras baseinu uzskatīja par savu teritoriju, bet pēc līguma stāšanās spēkā jaunā robeža daļēji gāja pa Šilkas upi.
Pēc Aigunas līguma (1858) nosacījumiem Krievijas Impērija piesavinājās arī zemes uz ziemeļiem no Šilkas.

Upes vārdā nosaukta viegli bruņota pašgājēja pretgaisa aizsardzības sistēma ZSU-23-4 "Šilka".

## Atsauces

## Ārējās saites
Baiļu rags (1962. gada filma)

**"Baiļu rags"** () ir 1962. gada ''noir'' psiholoģiskā trillera filma, kuras režisors ir Dž. Lī Tompsons. Filmā galvenās lomas atveido Gregorijs Peks, Roberts Mičums un Pollija Bergena. Filma ir balstīta uz Džona Makdonalda 1957. gada romāna *[[The Executioners]]*. Filmas pirmizrāde notika .

Filma ir par advokātu (Peks) un viņa ģimeni, ko vajā izvarotājs (Mičums), kuru viņš palīdzēja ielikt cietumā.

1991. gadā režisors Mārtins Skorsēze uzņēma filmu ar tādu pašu nosaukumu. Arī tajā filmā piedalījās Peks un Mičums.

## Ārējās saites
Vīrs, kurš būtu kļuvis par karali

**"Vīrs, kurš būtu kļuvis par karali"** () ir 1975. gada ASV un Apvienotās Karalistes piedzīvojumu filma, kuras režisors ir Džons Hjūstons. Filmā galvenās lomas atveido Šons Konerijs, Maikls Keins, Kristofers Plamers, Saīds Džafrijs un Šakira Keina. Filma ir balstīta uz 1888. gada Radjarda Kiplinga tāda paša nosaukuma romāna.

Filma ir par diviem bijušajiem britu armijas apakšvirsniekiem (Konerijs un Keins), kuri, 19. gadsimta beigās, dodas no Britu Indijas meklēt piedzīvojumus un nonāk Kafiristānā (mūsdienu Afganistānas teritorijā), kur viens no viņiem tiek uzskatīts par dievu un padarīts par karali.

Filma saņēma pozitīvas kritiķu atsauksmes. Filmu nominēja četrām Amerikas Kinoakadēmijas balvām kategorijās labākais adaptētais scenārijs, labākais mākslinieka darbs, labākie kostīmi un labākā montāža.

## Ārējās saites
Saruna (filma)

**"Saruna"** () ir 1974. gada ASV *[[neo-noir]]* mistērijas trillera filma, kura režisors, producents un scenārija autors ir Frānsiss Fords Kopola. Filmā galvenās lomas atveido Džīns Hekmens, Džons Kazeils, Alens Gārfīlds, Sindija Viljamsa, Frederiks Forests, Harisons Fords, Terija Gāra un Roberts Dūvols.

Filma ir par novērošanas firmas ekspertu (Hekmens) un morālo dilemmu, ar kuru viņš saskaras, kad viņa ieraksti atklāj iespējamu slepkavību.

Pēc Kopolas teiktā, galvenā iedvesma filmai "Saruna" bija Mikelandželo Antonioni filma "Fotopalielinājums" (1966). Tā kā filma tika izlaista tikai pāris mēnešus pēc Ričarda Niksona atkāpšanās no prezidenta amata, Kopola uzskatīja, ka skatītāji filmu interpretēja kā reakciju uz Votergeitas skandālu. Filmas pirmizrāde notika 1974. gada Kannu kinofestivālā, kur tā saņēma Zelta palmas zaru, augstāku kinofestivāla balvu. Filma tika nominēta trīs Amerikas Kinoakadēmijas balvām kategorijās labākā filma, labākais oriģinālscenārijs un labākā skaņa. 1995. gadā filma tika iekļauta ASV Kongresa bibliotēkas Nacionālais kino reģistrā kā "kulturāli, vēsturiski vai estētiski nozīmīga filma".

## Atsauces

## Ārējās saites
Halhingolas kampaņa

[thumb|300px|Japāņu [Kvantunas armijas 23. kājnieku divīzijas maršs Halhingolas kampaņas laikā 1939. gada 1. jūlijā]]
**Halhingolas kampaņa** jeb **Halhingolas konflikts**, arī **Halhingolas kaujas** () un **Nomonhanas incidents** (), bija viena no Japānas impērijas militārajām sadursmēm ar PSRS, kas sākās 1939. gada 11. maijā kā abu lielvalstu satelītu — Mongolijas Tautas Republikas un Mandžukuo robežsargu konflikts pie Halhas upes un beidzās ar liela mēroga karadarbību, kurā no 3. jūlija līdz 22. augustam Sarkanās armijas un Mongolijas apvienotā 1. armijas grupa Georgija Žukova vadībā ar apmēram 70 000 karavīriem, 450 tankiem un vairāk nekā 500 lidmašīnām spēja uzvarēt 6. Japānas armiju.

Kampaņas laikā Maskavā notika PSRS un Vācijas sarunas, kas beidzās ar Rībentropa-Molotova pakta noslēgšanu 23. augustā.

## Atsauces

## Ārējās saites
Neskaties augšup

**"Neskaties augšup"** () ir 2021. gada ASV satīriska zinātniskās fantastikas filma, kuras režisors, scenārija autors un viens no producentiem ir Ādams Makejs. Filmā galvenās lomas atveido Leonardo Di Kaprio, Dženifere Lorensa, Robs Morgans, Džona Hills, Marks Railenss, Tailers Perijs, Timotejs Šalamē, Rons Pērlmans, Ariana Grande, *[[Kid Cudi]]*, Himešs Patels, Melānija Linskeja, Keita Blanšeta un Merila Strīpa.

Filma ir par diviem astronomiem (Di Kaprio un Lorensa), kuri mēģina brīdināt cilvēci par tuvojošos komētu, kas iznīcinās civilizāciju.

Filma tika izrādīta atsevišķos ASV kinoteātros, bet kopš  "Neskaties augšup" ir pieejama straumēšanas servisā *[[Netflix]]*. Filma ieguva dalītus kritiķu vērtējumus. Filma tika iekļauta gan Nacionālās kinofilmu pārraudzīšanas padomes, gan Amerikas Kinoinstitūta 2021. gada 10 labāko filmu sarakstā.

## Atsauces

## Ārējās saites
Luijs Prevēls

**Luijs Ksavjērs Fransuā Prevēls** (; dzimis , miris ) bija franču airētājs, divkārtējs Eiropas čempions vieninieku sacensībās. Startējis 1900. gada vasaras olimpiskajās spēlēs Parīzē.

Prevēls 1899. gadā un 1900. gadā kļuva par čempionu airēšanas vieninieku sacensībās.

1900. gadā viņš startēja olimpiskajās spēlēs Parīzē, kur piedalījās airēšanas vieninieku sacensībās. Gan ceturtdaļfināla, gan pusfināla kārtās viņš izcīnīja pirmo vietu. Taču fināla kārtā viņš braucienā nefinišēja.

## Atsauces

## Ārējās saites
* Luijs Prevēls (Olympedia profils) 
* Luijs Prevēls (Sports Reference profils)
Robērs d'Ellijs

**Robērs Marī Žozefs Emīls Anrī Ežēns d'Ellijs** (; dzimis , miris ) bija franču airētājs, divkārtējs Eiropas čempions airēšanā. Startējis 1900. gada vasaras olimpiskajās spēlēs, Parīzē.

1900. gada Parīzes olimpiskajās spēlēs d'Ellijs startēja airēšanas vieninieku sacensībās. Šajās sacensībās viņš izcīnīja 4. vietu finālā.

Laika posmā no 1901. līdz 1903. gadam viņš startēja Eiropas čempionātos airēšanā, kopsummā izcīnot 4 medaļas. 1901. gadā viņš izcīnīja zelta medaļu airēšanas divnieku sacensībās, 1903. gadā viņš izcīnīja vēl vienu zelta medaļu airēšanas vieninieku sacensībās. Sudraba medaļu viņš izcīnīja 1902. gadā airēšanas divnieku sacensībās, bet bronzas medaļu 1903. gadā airēšanas divnieku sacensībās.

## Atsauces

## Ārējās saites
* Robērs d'Ellijs (Olympics profils) 
* Robērs d'Ellijs (Olympedia profils) 
* Robērs d'Ellijs (Sports Reference profils)
Reimons Benuā

**Reimons Benuā** () bija franču airētājs. Startējis 1900. gada vasaras olimpiskajās spēlēs Parīzē.

Benuā 1900. gada Parīzes olimpiskajās spēlēs startēja airēšanas vieninieku sacensībās. Šajās sacensībās viņš startēja gan ceturtdaļfinālā, gan pusfinālā. Taču finālam nespēja kvalificēties.

## Atsauces

## Ārējās saites
* Reimons Benuā (Olympedia profils) 
* Reimons Benuā (Sports Reference profils)
Šarls Delaports

**Šarls Pjērs Viktors Delaports** () bija franču airētājs un riteņbraucējs. Izcīnījis divas medaļas 1906. gada neoficiālajās olimpiskajās spēlēs, kā arī startējis 1900. gada vasaras olimpiskajās spēlēs Parīzē.

1900. gada Parīzes olimpiskajās spēlēs viņš startēja airēšanas vieninieku sacensībās. Šajās sacensībās viņš savā ceturdaļfināla braucienā izcīnīja pirmo vietu, bet pusfinālā — 3. vietu, taču fināla braucienam nespēja kvalificēties.

1906. gada neoficiālajās olimpiskajās spēlēs viņš startēja trīs airēšanas disciplīnās. Šajā reizē viņš izcīnīja sudraba medaļu airēšanas četrinieku ar stūrmani sacensībās, bet bronzas medaļu airēšanas divnieku ar stūrmani sacensībās. Viņš startēja arī sprinta riteņbraukšanas sacensībās.

1906. gada Eiropas čempionātā airēšanā Delaports izcīnīja sudraba medaļu astoņnieku sacensībās.

## Atsauces

## Ārējās saites
* Šarls Delaports (Olympedia profils) 
* Šarls Delaports (Sports Reference profils)
Birjusa

**Birjusa** (), lejtecē **Ona** (), ir Sibīrijas upe, Tasejevas kreisā satekupe. Sākas Sajānu kalnos, tek ziemeļu virzienā pa Vidussibīrijas plakankalni. Satekot ar Čunu, veido Angaras lielāko pieteku Tasejevas upi. Jauktā ūdens pieplūde, ledus sega no oktobra līdz aprīlim. Upi pie Taišetas šķērso Transsibīrijas dzelzceļš.

## Ārējās saites

## Atsauces
Pjērs Ferlīns

**Pjērs Ferlīns** () bija franču airētājs. Startējis 1900. gada vasaras olimpiskajās spēlēs Parīzē.

1900. gada Parīzes olimpiskajās spēlēs Ferlīns startēja divās airēšanas disciplīnās — vieniniekos un stūrmaņa divniekos. Labāko rezultātu, 4. vietu finālā, viņš izcīnīja divnieku ar stūrmani disciplīnā, kur startēja kopā ar Metjū.

## Atsauces

## Ārējās saites
* Pjērs Ferlīns (Olympedia profils) 
* Pjērs Ferlīns (Sports Reference profils)
Ēriks Adamss

**Ēriks Līrojs Adamss** (, dzimis ) ir Amerikas Savienoto Valstu politiķis, pārstāv ASV Demokrātisko partiju. No  līdz  bijis Ņujorkas pilsētas mērs. Pirms kļūšanas par Ņujorkas mēru Adamss bija Bruklinas apkaimes prezidents.

Adamss piedzima Bruklinā, nabadzīgā sešu bērnu ģimenē.  Viņš ir absolvējis Ņujorkas pilsētas tehnoloģiju koledžu. Adamss strādāja par policistu vairāk nekā 20 gadus. 2006. gadā Adamss tika ievēlēts Ņujorkas štata senātā, pārstāvot Ņujorkas štata 20. apgabalu. Štata senātā Adamss strādāja 7 gadus. 2013. gadā Adamss kļuva par Bruklinas apkaimes prezidentu.

2020. gadā Adamss paziņoja par kandidēšanu Ņujorkas mēra amatam. Viņš uzvarēja Demokrātiskās partijas nomināciju, partijas priekšvēlēšanu balsošanā. Vēlēšanās  viņš uzvarēja Republikāniskās partijas kandidātu Kērtisu Slivu. Amatā Adamss tika inaugurēts .

## Atsauces

## Ārējās saites
Piespiedu atvešana

**Piespiedu atvešana** ir personas nogādāšana tiesā vai prokuratūrā, ja šī persona bez attaisnojoša iemesla izvairās no piedalīšanās procesuālajā darbībā.

Latvijā piespiedu atvešanu tiesīgi veikt Valsts policijas darbinieki, izpildot tiesneša vai prokurora lēmumu, turklāt, ja nepieciešams, pirms nogādāšanas uz tiesu vai prokuratūru persona var tikt nogādāta policijas iestādē un turēta tur ne ilgāk kā četras stundas. Piespiedu atvešanu regulē Kriminālprocesa likums, Civilprocesa likums, Administratīvā procesa likums, likums "Par policiju", Ministru kabineta noteikumi numur 57 (nosaka tieši konvojēšanas kārtību).

Pret personu var piemērot piespiedu atvešanu bez iepriekšēja aicinājuma, ja pret šo personu ir sākts process un personas dzīvesvieta nav zināma vai tā slēpjas no pirmstiesas procesa vai tiesas.

## Atsauces
Vinda

thumb|250px|Aka ar vindu
**Vinda** ir vienkārša ūdens smelšanas ierīce, ko jau ap 1550. gadu p.m.ē. lietoja Senajā Ēģiptē un Senajā Divupē.

## Apraksts
Uz koka rāmja vai neliela uzmūrēta balsta nostiprināta kustīga koka svira, pie kuras garākā pleca piestiprināts ūdens spainis, sviras īsāko plecu noslogojot ar akmeni. Abi sviras pleci ir nolīdzsvaroti, kas ļauj spaini viegli iemērkt ūdenī.

## Atsauces

## Ārējās saites
Hopjora

**Hopjora** () ir upe, Donas kreisā krasta pieteka Krievijas dienvidos. Upes kopējais garums ir 979 km.

Upe sākas Pievolgas augstienes nogāzēs, plūst dienvidrietumu virzienā pa plašu ieleju. Daudz vecupju. Ledus sega no novembra līdz aprīlim. Kuģojama līdz Novohopjorskai.

Pilsētas upes krastos (no iztekas līdz ietekai) ir Balašova, Borisogļebska, Urjupinska, Novohopjorska.

## Atsauces

## Ārējās saites
Lardons (airētājs)

**Lardons** (; vārds *nav zināms*) bija franču airētājs. Startējis 1900. gada vasaras olimpiskajās spēlēs Parīzē.

Lardons 1900. gada Parīzes olimpiskajās spēlēs startēja airēšanas vieninieku sacensībās. Diemžēl viņš startēja tikai ceturdaļfinālā un tālākām sacensības kārtām nekvalificējās.

## Atsauces

## Ārējās saites
* Lardons (Olympedia profils) 
* Lardons (Sports Reference profils)
Antonio Vela

**Antonio Vela** (; dzimis ; miris ) bija spāņu airētājs. Startējis 1900. gada vasaras olimpiskajās spēlēs Parīzē.

1900. gada Parīzes olimpiskajās spēlēs Vela startēja divās airēšanas disciplīnās — vieniniekos un stūrmaņa četriniekos. Abās šajās disciplīnās viņš startēja tikai kvalifikācijas kārtā un turpmāko cīņu neturpināja.

## Atsauces

## Ārējās saites
* Antonio Vela (Olympedia profils) 
* Antonio Vela (Sports Reference profils)
Pamatinstinkts (filma)

**"Pamatinstinkts"** () ir 1992. gada *[[neo-noir]]* erotiskā trillera filma, kura režisors ir Pols Verhovens. Filmā galvenās lomas atveido Maikls Daglass, Šerona Stouna, Džordžs Dzundza, Džīna Tripelhorna un Veins Naits.

Filma stāsta par Sanfrancisko policijas detektīvu Niku Kuranu (Daglass), kurš, izmeklējot bagātas rokzvaigznes brutālu slepkavību, uzsāk attiecības ar galveno aizdomās turamo.

"Pamatinstinkts" pirmizrāde notika . Filma saņēma dalītus kritiķu vērtējumus, pozitīvi izceļot aktierspēli, mūziku un montāžu. Neskatoties uz kritiķu vērtējumiem un protestiem, filma kļuva par 1992. gada ceturto ienesīgāko filmu, nopelnot 352,9 miljonus ASV dolāru. Filma tika nominēta divām Amerikas Kinoakadēmijas balvām kategorijās labākā montāža un labākā oriģinālmūzika. 2006. gadā iznāca filmas turpinājums "Pamatinstinkts 2", arī ar Šeronu Stounu galvenajā lomā.

## Atsauces

## Ārējās saites
Videodroms

**"Videodroms"** () ir 1983. gada Kanādas zinātniskās fantastikas šausmu filma, kuras režisors un scenārija autors ir Deivids Kronenbergs. Filmā galvenās lomas atveido Džeimss Vudss, Sonja Smitsa un Debija Harija.

Filmas darbība norisinās 80. gadu sākumā Toronto.Tā ir par neliela televīzijas kanāla vadītāju, kurš uzduras apraides signālam, kurā attēlots šovs "Videodroms", kas sastāv tikai no vardarbības un spīdzināšanas. Cenšoties atrast signāla avotu un piedzīvojot arvien vairāk halucinācijas, viņš atklāj sazvērestību, kas ir saistīta ar prāta kontroli.

"Videodroms" pirmizrāde notka . Šī bija pirmā Kronenberga filma, ko izplatīja kāda no lielajām Holivudas kinostudijām. Ar līdz tam lielāko budžetu no viņa filmām, "Videodroms" bija finansiāli neveiksmīga, nopelnot tikai 2,1 miljonu ASV dolārus pie 5,9 miljonu budžeta. Tā tiek uzskatīta par kulta filmu un par vienu no Kronenberga labākajām filmām.

## Atsauces

## Ārējās saites
Lazarete (filma)

**"Lazarete"** () ir 1970. gada ASV melnā kinokomēdija, kuras režisors ir Roberts Oltmens. Filmā galvenās lomas atveido Donalds Saterlends, Eliots Gūlds, Toms Skerits, Selija Kelermane, Roberts Dūvols, Rodžers Bouens, Renē Oberžonuā un Deivids Ārkins. Filma balstīta uz Ričarda Hukera 1968. gada grāmatas *MASH: A Novel About Three Army Doctors* motīviem.

Filma attēlo medicīnas personāla vienību, kas Korejas kara laikā atrodas lazaretē (*Mobile Army Surgical Hospital*).

"Lazarete" pirmizrāde notika . 1970. gada Kannu kinofestivālā tā saņēma Zelta palmas zaru, festivāla augstāko apbalvojumu. Filma tika nominēta piecām Amerikas Kinoakadēmijas balvām, tai skaitā kategorijā labākā filma, iegūstot balvu kategorijā labākais adaptētais scenārijs. 1996. gadā filma tika iekļauta ASV Kongresa bibliotēkas Nacionālajā kino reģistrā kā "kulturāli, vēsturiski vai estētiski nozīmīga filma". Filma iedvesmoja televīzijas seriālu "Lazarete", kas no 1972. līdz 1983. gadam tika pārraidīts *[[CBS]]* kanālā.

## Atsauces

## Ārējās saites
K-Pax

***K-Pax*** () ir 2001. gada ASV un Vācijas zinātniskās fantastikas filma, kuras režisors ir Īens Softlijs. Filmā galvenās lomas atveido Kevins Speisijs, Džefs Bridžess, Elfrī Vudvarda un Marija Makkormaka.

Filma ir par psihiatriskās slimnīcas pacientu, kurš apgalvo, ka nāk no planētas *K-Pax*.

*"K-Pax"* pirmizrāde notika . Filma saņēma dalītus kritiķu vērtējumus, īpaši izceļot Speisija un Bridžesa aktierspēli.

## Atsauces

## Ārējās saites
Mākslīgā ekosistēma

[thumb|[Māras dīķis Rīgā]]
**Mākslīgā ekosistēma** ir ekosistēma, kas radīta ar cilvēka palīdzību. Šīs ekosistēmas nevar pastāvēt bez cilvēka, tās ir regulāri jākopj, pretējā gadījumā tās mainīsies. Mākslīgās ekosistēmas pārsvarā tiek radītas ar mērķi apmierināt cilvēku vajadzības — mājokli, pārtiku, transportu un atpūtu.
[alt=|thumb|[Vērmanes dārzs Rīgā]]

## Mākslīgās ekosistēmas piemēri
* Tīrumi
* Dārzi
* Parki
* Pilsētas
* Ūdenstilpes (dīķi, akvāriji)

## Atsauces
Maltas vanags

**"Maltas vanags"** () ir 1941. gada ASV *[[film noir]]* filma, kuras režisors un scenārija autors ir Džons Hjūstons. Filmā galvenās lomas atveido Hamfrijs Bogarts, Mērija Astore, Gladisa Džordža, Pēters Lorre, Bārtons Makleins, Lī Patriks un Sidnijs Grīnstrīts. Filma ir balstīta uz Dešila Hemeta 1931. gada grāmatas ar tādu pašu nosaukumu.

Filma ir par Sanfrancisko privātdetektīvu (Bogarts), kurš uzņemas lietu, kas ir saistīta ar trīs noziedzniekiem, kuri sacenšas, lai iegūtu dārgu statueti.

"Maltas vanags" pirmizrāde notika . Filmu nominēja trim Amerikas Kinoakadēmijas balvām kategorijās labākā filma, labākais aktieris otrā plāna lomā (Grīnstrītam) un labākais adaptētais scenārijs. Filma bija viena no pirmajām 25 filmām, kuru 1989. gadā iekļāva ASV Kongresa bibliotēkas Nacionālajā kino reģistrā kā "kulturāli, vēsturiski vai estētiski nozīmīga filmu". "Maltas vanags" tiek uzskatīta vienu no *film noir* žanra aizsācējām.
[none|thumb|O'Šonesija ([Mērija Astore) un Speids (Hamfrijs Bogarts)]]

## Atsauces

## Ārējās saites
Lielā kloāka

thumb|Lielās kloākas beigas
**Lielā kloāka** bija Senās Romas kanalizācija. Tā tika uzcelta 610. g. p.m.ē. valdnieka Tarkvīnija Senā valdīšanas laikā. Sākotnēji tā bija domāta kā drenāžas kanāls, tajā sāka novadīt arī notekūdeņus. Notekūdeņi radīja smaku, tādēļ vēlāk kanālus ierīkoja pazemē vai nosedza. Lielās kloākas kanalizācija noslēdzās ar ieteku Tibras upē.

## Atsauces

## Ārējās saites
2008.—2009. gada UEFA Čempionu līgas sezona

**2008.—2009. gada UEFA Čempionu līgas sezona** bija Eiropas spēcīgākā futbola klubu turnīra 54. sezona un 17. zem UEFA Čempionu līgas nosaukuma. Sezona ilga no  līdz . Finālspēle norisinājās *[[Stadio Olimpico]]* stadionā Romā.

Par UEFA Čempionu līgas uzvarētājiem trešo reizi kļuva Spānijas klubs *[[FC Barcelona]]*, kas finālā uzvarēja Anglijas klubu ''Manchester United'' ar rezultātu 2–0.

## Kvalifikācija

### Pirmā kvalifikācijas kārta

|}

### Otrā kvalifikācijas kārta

|}

### Trešā kvalifikācijas kārta

|}

## Grupu turnīrs
Pirmo reizi UEFA Čempionu līgas grupu turnīrā piedalījās *[[FC Zenit Saint Petersburg|Zenit Saint Petersburg]]*, *[[FC BATE Borisov|BATE Borisov]]*, *[[CFR Cluj]]* un ''Anorthosis Famagusta''.

### A grupa

### B grupa

### C grupa

### D grupa

### E grupa

### F grupa

### G grupa

### H grupa

## Izslēgšanas spēles

### Astotdaļfināli

 

|}

### Ceturtdaļfināli

|}

### Pusfināli

|}

### Fināls

## Labākie vārtu guvēji

## Atsauces

## Ārējās saites

* UEFA mājaslapa
Pantogrāfs

**Pantogrāfs** var būt:

* pantogrāfs — rīks, ar kuru palielina vai samazina zīmējumu;
* pantogrāfs — ierīce uz elektriska transportlīdzekļa jumta enerģijas pievedei no ārējā konakttīkla.
Stenogrāfija

**Stenogrāfija** (arī **tahigrāfija**, **brahigrāfija**) ir ātrraksta metode, kas rakstītājam dod iespēju pierakstīt runāto tikpat ātri, kā tiek runāts. Rakstā lieto īpašas zīmes un saīsinājumus, kā arī daudz vienkāršākas rakstu zīmes. Šāds pieraksts mēdz būt pat 4-7 reizes ātrāks nekā parasts pieraksts.

## Atsauces

## Ārējās saites
Pantogrāfs (rīks)

thumb|Attēlota pantogrāfa īpašība pārzīmēt un palielināt zīmējumu
**Pantogrāfs** ir mehānisks darbarīks zīmējumu palielināšanai vai samazināšanai, kā arī pārzīmēšanai. Šādu ierīci izgudroja seno grieķu matemātiķis un mehāniķis Hērons no Aleksandrijas (ap 20.-62. g).

## Atsauces

## Ārējās saites
Malleoli

**Malleoli** ir īpašas ar katapultu šaujamas ugunīgas bultas. Ieliktnī aiz bultas uzgaļa atradās no pakulām, sveķiem, sēra un naftas darināts degmaisījums, kas nenodzisa, kad bultu izšāva. Šo bultu pirmo reizi aprakstīja romiešu vēsturnieks Amiāns Marcelīns 390. gadā.

## Atsauces
Triēra

thumb|Triēras kuģis
**Triēra** ir karakuģa veids, ko senajos laikos Vidusjūras reģionā izmantoja senie grieķi, feniķieši un romieši. Kuģi airēja līdz pat 170 airētāju, kas atradās kuģa abās pusēs un katrs airēja vienu airi. Kuģis tika aprīkots ar metāla tarānu, lai varētu pretinieku kuģus nogremdēt vai padarīt manevru nespējīgus. Kuģis radās ap 700.g. p.m.ē. un to izveidoja, uzlabojot feniķiešu kuģu konstrukciju.

## Atsauces

## Ārējās saites
Pamatinstinkts

**Pamatinstinkts** var būt:

* Pamatinstinkts (grupa);
* Pamatinstinkts (filma).

## Skatīt arī
* Instinkts
Alī Šariatī

**Alī Šariatī Mazinānī** (farsi: علی شریعتی مزینانی, dzimis 1933. gada 23. novembrī, miris 1977. gada 18. jūnijā) bija irāņu revolucionārs un sociologs, kurš fokusējās uz reliģijas socioloģiju. Viņš tiek uzskatīts par vienu no ievērojamākajiem 20. gadsimta Irānas domātājiem, un tiek saukts par Irānas revolūcijas ideologu, kaut gan viņa idejas netika izmantotas izveidotās islāma republikas pamatā.

Alī Šariatī ieņem īpašu vietu islāma filozofijā. No vienas puses, viņš bija revolucionārā šiīsma teorētiķis, islāma reformatoru kustības pārstāvis. No otras puses, Šariatī, būdams Sorbonnas Universitātes absolvents, un tāda filozofa draugs kā Sartrs, dziļi ietekmējās no rietumu filozofijas, galvenokārt no eksistenciālisma un marksisma. Viņš apzinājās islāma mācības svarīgumu, un apgalvoja, ka ir nepieciešamība pēc nopietnas islāma reformas, izmantojot rietumu filozofijas idejas, kuras kritizē kapitālistiskās sistēmas ekonomiskos un ideologiskos aspektus. Viņš kritizēja rietumu kultūru, industriālās un patērētāju sabiedrības, taču tajā pašā laikā uzskatīja, ka musulmaņiem pirms rietumu kultūras kritizēšanas ir jāiepazīstas ar to, lai adekvāti tai oponētu. Pēc Šariatī domām, eksistenciālisma un marksisma ideoloģiju trūkumus var atrisināt ar islāma palīdzību. Viņš centās demonstrēt islāma pārākumu un islāma universālo revolucionāro protesta ideoloģiju. Savu šīisma versiju viņš sauca par revolucionāro jeb *sarkano šīismu*, ko viņš kontrastēja ar nerevolucionāro jeb *melno šīismu*.
left|thumb|Alī Šariatī ar ģimeni
Attiecībā uz varas jautājumu, Šariatī uzskatīja, ka islāma reformas misija ir jāīsteno visizglītotākajai sabiedrības daļai jeb ulāmai. Pēc viņa domām tie bija cilvēki, kuriem ir zināšanās, un kuri apzinās savas sabiedrības problēmas, un jūt atbildību par islāma likteni. Šajā gadījumā runa ir par zināšanām, kuras ir iegūtas, mācoties islāma zinātnes, vienlaikus saņemot laicīgo izglītību, jo zināšanas ir "gaisma, kuru iededz Allāhs sirdī katram, kurš to vēlas". Par reliģiskā līdera paraugu Šariati uzskatīja imāmu Homeinī.

## Atsauces
Vitkovskis

**Vitkovskis** ir poļu cilmes uzvārds. Cilvēki ar šādu uzvārdu:

* Romans Vitkovskis (1948) — latviešu karikatūrists un matemātiķis;
* Vladimirs Vitkovskis (*Владимир Витковский*; 1885—1978) — Baltās armijas ģenerālis.
Rirkaipija

**Rirkaipija** (;  — ‘valzirgu šķērslis’) ir nacionālais čukču ciems Krievijas ziemeļaustrumos, administratīvi ietilpst Čukotkas autonomā apvidū Iuļtinas rajonā. Izvietojies Čukču jūras krastā rietumos no Oto Šmita zemesraga. 

## Vēsture
Ciems pirmo reizi minēts angļu jūrasbraucēja Džozefa Bilingsa 1791. gada ekspedīcijas piezīmēs. Kā pastāvīga apdzīvota vieta dibināts 1930. gadā. 1932. gadā 2. Starptautiskā polārā gada programmas ietvaros līdzās ciemam uzbūvēta Misšmitas polārā meteostacija. Vēlākos gados 5 km uz austrumiem no ciema izauga Misšmitas pilsētciemats apkārtnes zelta raktuvju apkalpošanai. Rirkaipijas ciems attīstījās par ciema padomes centru, uz turieni pārcēlās iedzīvotāji no mazākajiem apkārtnes ciemiem. Mūsdienās ciemā ir internātvidusskola, bērnudārzs, slimnīca, pasts, vairāki uzņēmumi. Iedzīvotāju galvenā nodarbošanās ir briežkopība, zveja un jūras dzīvnieku medības.

## Atsauces

## Ārējās saites

* Рыркайпий, октябрь 2006-го (video)
* Мыс Отто Шмидта. Рыркайпий-солнце
Abuls Alā Maudūdī

**Abuls Alā Maudūdī** (urdu: ابو الاعلی مودودی, dzimis , miris ) bija islāma garīdznieks, ideologs, filozofs, jurists, vēsturnieks, žurnālists un akadēmiķis Britu Indijā un pēc tam Pakistānā.
thumb|Maudūdī kaps Pakistānā
Maudūdī izstrādāja teorijas un koncepcijas, kas ļauj islāmistu ideoloģijai adaptēties jauniem politiskiem apstākļiem, tas ir, nacionālo valstu izveidošanai. Viņš lika pamatus islāma valsts teorijai kā pretstatu musulmaņu nacionālismam, uz kura pamata 1947. gadā izveidojās Pakistāna. Maudūdī sākotnēji nodarbojās ar Ziemeļindijas musulmaņu rakstvalodas attīstību — urdu valodu un savu pirmo grāmatu *Džihāds islāmā* nopublicēja 20. gadu beigās, laikā, kad Hasans al Banna veidoja Musulmaņu brālību Ēģiptē, Maudūdī bija naidīga attieksme pret projektu izveidot musulmaņu valsti ierobežotā teritorijā, kurā vara pārietu nacionālistu elites rokās. Viņš bija pret tiem nacionālistiem, kas, ietekmējoties no rietumiem, gribēja izveidot Pakistānas nacionālo valsti pēc Eiropas nacionālo valstu parauga. Viņš arī bija pret Pakistānas ulāmām, kas sadarbojās ar nemusulmaņu valdību, kas kopš 1857. gada sadarbojās ar britu kolonizatoriem.

Maudūdī aizstāvēja islamizāciju „no augšas” ar pašas valsts centieniem Dieva suvererinātes (*hakimiyyah*) vārdā. Maudūdī apgalvoja, ka politika ir organiska un neatņemama islāma ticības daļa, un islāma valsts ir risinājums visām problēmām. Viņš uzskatīja, ka islāma pieci pilāri ir tikai sagatavošanas stadijas džihādam, cīņai pret tiem, kas uzurpēja Dieva suverenitāti. Maudūdī padarīja reliģiju par politiskās cīņas ideoloģiju. Lai uzsāktu savu revolūciju, Maudūdī izveidoja islāma revolūcijas priekšpulku, nodibinot 1941. gadā partiju Jamaat-e-Islami. Partija sekoja pirmo musulmaņu piemēram, kad tie 622. gadā kopā ar Muhamedu veica hidžru, bēga no Mekas uz Medīnu, lai dibinātu islāma valsti. Maudūdī dibinātā partija pildīja to pašu funkciju. Tā legāli eksistēja vispirms Britu Indijā un pēc tam Pakistānā. Kaut gan partijai nebija daudz sekotāju, Pakistānas politikā tā kļuva ļoti ietekmīga.

## Atsauces

## Ārējās saites
Patriks Peterson

**Patriks Peterson**, pilnā vārdā **Elviss Patriks Pētersons** (dzimis 2001. gada 28. februārī), ir latviešu dziedātājs, dziesmu autors un mūzikas producents.

## Biogrāfija
Patriks bijis muzikāls no agras bērnības, uz pirmajām klavieru nodarbībām sācis iet jau 6 gadu vecumā.

2016. gadā absolvēja Ādažu Mākslas un Mūzikas skolu klavierspēlē, vairākus gadus piedalījās mūzikas skolas orķestrī un dziedāja vairākos ansambļos, kā arī pie dažādiem pedagogiem apguva pamatus ģitāras un kontrabasa spēlē.

Pirmās oriģināldziesmas angļu valodā Patriks sācis rakstīt 16 gadu vecumā, neilgi pēc tam tās pirmo reizi prezentēja mūzikas un mākslas festivālā "Bildes" 2018. un 2019. gadā.

2020. gadā absolvēja Rīgas Valsts 1. ģimnāziju.

Dziesmu rakstīšanas nometnes RIGaLIVE sestajā sesijā iepazinās ar producentu Kasparu Ansonu un dziedātāju Oskaru Deigeli, ar kuriem sadarbojās un 2020. gada novembrī izdeva savu pirmo singlu "Parā’ man!". Singls guvis panākumus vairākās radio stacijās, iekļūstot topu desmitniekos.

2021. gada decembrī izdeva savu otro singlu “Can’t Get You Outta My Head”. Ar dziesmu piedalījās 2022. gada Eirovīzijas Latvijas nacionālajā atlasē — Supernovā. Taču finālā netika.

2023. gadā vairākos projektos ticis piesaistīts kā mūzikas producents un dziesmu autors. 

## Diskogrāfija

## Atsauces

## Ārējās saites
* Spotify
* Instagram profils
* Facebook profils
* TikTok profils
* Twitter profils
Amguema

**Amguema** (), arī **Omvāma** ( — ‘platā’) ir upe Krievijas ziemeļaustrumos, plūst pa Čukotkas autonomā apvidus teritoriju. 

Sākas Čukču kalnienē kā **Vuļvivēma** (*Вульвывее́м*), augštecē plūst dienvidaustrumu—austrumu virzienā kā tipiska kalnu upe ar krācēm un ūdenskritumiem. Vidustecē šķērso starpkalnu līdzenumu Amguemas ieplaku, kur plūst pa plašu ieleju, upes gultnei sazarojoties. Lejtecē pagriežas ziemeļu virzienā, ieplūst Čukču jūrā, grīvā veidojot plašu lagūnu, ko no jūras norobežo Dvuhpilotova strēle. Lielākā pieteka Ekitiki (130 km, kreisā). Klimats subarktisks, krasi kontinentāls. Gada vidējā temperatūra no -8 līdz -10 °C.

Upes krasti mazapdzīvoti, vienīgā pastāvīgā apdzīvotā vieta ir Amguemas ciems upes vidustecē. Upes baseinā PSRS laikā notika aktīva alvas un volframa ieguve. Raktuvju apkalpošanai no Egvekinotas dienvidos līdz Iuļtinai ziemeļos bija izbūvēts autoceļs ar tiltu pār Amguemu — tas 1994. gadā palu laikā sagruva.

## Atsauces
Vienkārši asinis

**"Vienkārši asinis"** () ir 1984. gada ASV neatkarīga *[[neo-noir]]* kriminālfilma, kuras veidotāji ir Džoels un Ītans Koeni. Filmā galvenās lomas atveido Džons Gecs, Frānsisa Makdormanda, Dens Hedaja, Sems Ārts Viljamss un Maikls Emets Volšs. "Vienkārši asinis" ir pirmā Koenu brāļu veidotā filma, kā arī pirmā pilnmetrāžas filma, kurā piedalās Džoela Koena sieva Makdormanda.

Filma ir par kādu Teksasas bārmeni, kuru mēģina nogalināt, kad viņa priekšnieks atklāj, ka viņam ir mīlas dēka ar viņa sievu.

"Vienkārši asinis" ieguva plašas kritiķu atzinības. 2001. gadā filma tika iekļauta AFI 100 gadi... 100 trilleri saraksta 98. vietā.

## Atsauces

## Ārējās saites
Dvuhpilotovas strēle

**Dvuhpilotovas strēle** ( — ‘Divu pilotu strēle’) ir Krievijai piederoša neapdzīvota smilšu strēle, faktiski — sala, ko no visām pusēm apskalo ūdens. Administratīvi ietilpst Čukotkas autonomā apvidus Iultinas rajonā.

## Ģeogrāfija
Sala izvietojusies pie Amguemas upes ietekas jūrā; dienvidos to apskalo Tenkergikinmangki un Amguemas lagūnas, ziemeļos — Čukču jūra. Strēles platums no dažiem simtiem metru līdz 1 km. Augstākā vieta ir 11 m vjl. Strēli ziemeļrietumos ap 300 m šaurais Piļgina šaurums atdala no tās ģeoloģiskā turpinājuma, kas stiepjas līdz Misšmitas ciematam.

Sākotnēji strēle, tāpat, kā lagūna, dēvēta par **Tankerginpiļginu** (*Таӈӄэргын пильгын* — ‘Tenkergina kakls’) pēc kādreiz šajā apvidū dzīvojušā čukčas vārda. 1933. gadā strēle pārdēvēta par godu diviem amerikāņu polārajiem lidotājiem Karlam Eielsonam un Ērlam Borlandam, kuri gāja bojā austrumos no strēles 1929. gada rudenī. 1940. gados strēles austrumu galā darbojās Daļstroja pārkraušanas bāze Iuļtinas raktuvēm. No 1957. gada līdz 1970. gadiem strēles austrumdaļā darbojās sezonālā Kosadvuhpilotovas polārā meteostacija.

## Atsauces

## Ārējās saites
* Коса Двух пилотов 
* Панорамный памятник «Коса двух пилотов»
Vakarnakt Soho

**"Vakarnakt Soho"** () ir 2021. gada Apvienotās Karalistes psiholoģiska šausmu filma, kuras režisors ir Edgars Raits. Filmā galvenās lomas atveido Tomasina Makenzija, Anja Teilore-Džoja, Mets Smits, Maikls Adžao, Terenss Stemps un Daiena Riga.

Filma ir par jaunu meiteni, kura dodas uz Londonu, lai kļūtu par modes dizaineri. Mistiskā veidā viņa naktīs nokļūst 60. gadu Londonā, kur sastop savu elku, jaunu dziedātāju.

"Vakarnakt Soho" pirmizrāde notika 2021. gada Venēcijas kinofestivālā. Filma saņēma pārsvarā pozitīvas kritiķu atsauksmes, īpaši izceļot mākslinieka darbu, kinematogrāfiju, režiju un aktieru sniegumu.

## Atsauces

## Ārējās saites
Sems Kendrikss

**Sems Kendrikss** (; dzimis  Oušensaidā, ASV) ir amerikāņu vieglatlēts, startē kārtslēkšanas sacensībās. Viņš ir  bronzas medaļas ieguvējs un 2024. gada olimpisko spēļu sudraba medaļnieks, kā arī divkārtējs pasaules čempions (2017, 2019). Ieguvis trīs sudraba godalgas Pasaules čempionātā telpās. S. Kendrikss 2019. gada jūlijā laboja ASV rekordu kārtslēkšanā — 6,06 m, kas tolaik deva ar Stīvu Hukeru dalītu 4. vietu pasaules labāko rezultātu rangā. 2023. gada šo rekordu laboja Keisijs Laitfuts, pārvarot 6,07 m.

## Personīgie rekordi

## Ārējās saites
Airēšana 1900. gada vasaras olimpiskajās spēlēs — stūrmaņa divnieki vīriešiem

**Stūrmaņa divnieki vīriešiem (M2+) airēšanā** bija viena no četrām olimpiskajām disciplīnām airēšanas sacensībās 1900. gada vasaras olimpiskajās spēlēs Parīzē. Sacensības tika aizvadītas 1900. gada 25. augustā (kvalifikācija) un 26. augustā (fināls). To norises vieta bija Sēnas upe, Parīzē, starp Kurbevuē un Aņēras tiltiem. Sacensībās startēja 7 airētāju komandas, kuras lielākoties sastāvēja no trim dalībniekiem. Kopumā sacensībās piedalījās 21 sportists no 3 valstīm.

Zelta medaļu šajā disciplīnā ieguva Jauktā komanda *Minerva Amsterdam*, kuru veidoja Nīderlandes sportisti Fransuā Brants,  Rūlofs Kleins, Hermanuss Brokmans (stūrmanis kvalifikācijas kārtā) un kāds nezināms Francijas sportists (stūrmanis fināla kārtā). Sudraba medaļu ieguva Francijas komanda *Société Nautique de la Marne*, kuras sastāvā bija Lisjēns Martinē, Renē Valefs un kāds nezināms dalībnieks (stūrmanis). Savukārt bronzas medaļu ieguva Francijas komanda *Rowing Club Castillon*, kuru veidoja Karloss Deltūrs, Antuāns Vedrēns un stūrmanis Rauls Paoli.

## Sacensību formāts
Katrā braucienā varēja piedalīties komanda, kura sastāvēja no diviem airētājiem un viena stūrmaņa. Katram no airētājam bija viens airis, katrs savā pusē. Sacensībā tika aizvadītās divas kārtas: pusfināls un fināls. 25. augustā tika aizvadīti divi pusfināla braucieni, kur vienā startēja 3 komandas, bet otrā pusfinālā 4 komandas. No katra pusfināla, fināla kārtai kvalificējās divas labākās airētāju komandas. Finālā startēja 4 komandas. Sacensību distances garums bija 1750 metri.

## Medaļu ieguvēji

## Rezultāti
 — Kvalifikācija nākamajai kārtai

### Kvalifikācijas kārta
; 1. kvalifikācija

; 2. kvalifikācija

### Fināls

## Pārstāvētās valstis un sportisti
* 
Divnieku ar stūrmani disciplīnā startēja 22 sportisti (7 komandas) no 3 valstīm. Visas valstis šajā disciplīnā bija pārstāvētas pirmo reizi.

* 
* 
* 

## Atsauces un piezīmes

## Ārējās saites
* Airēšana 1900. gada vasaras olimpiskajās spēlēs — divnieki ar stūrmani vīriešiem (Sports Reference) 
* Airēšana 1900. gada vasaras olimpiskajās spēlēs — divnieki ar stūrmani vīriešiem  (''Olympedia'') 
* Airēšana 1900. gada vasaras olimpiskajās spēlēs — divnieki ar stūrmani vīriešiem (''Olympics'') 
* De Wael, Herman. *Herman's Full Olympians*: "Rowing 1900".  Accessed 26 February 2006. Available electronically at  
*
Pirmatnējās bailes

**"Pirmatnējās bailes"** () ir 1996. gada ASV trilleris, kura režisors ir Gregorijs Hoblits. Filmā galvenās lomas atveido Ričards Gīrs, Lora Linnija, Džons Mahonijs, Elfrī Vudvarda, Frānsisa Makdormanda un Edvards Nortons. Šī ir Edvarda Nortona kino debija.

Filma ir par Čikāgas advokātu (Gīrs), kurš uzskata, ka viņa klients un apsūdzētais, altāra zēns (Nortons), ir nevainīgs katoļu priestera slepkavībā.

Neskatoties uz jauktām kritiķu atsauksmēm, "Pirmatnējās bailes" ir finansiāli veiksmīga filma, nopelnot 102,6 miljonus ASV dolāru pie 30 miljonu budžeta. Nortons nominēts Amerikas Kinoakadēmijas balvai kategorijā labākais aktieris otrā plāna lomā un ieguva Zelta globusa balvu kā labākais aktieris otrā plāna lomā.

## Atsauces

## Ārējās saites
Rodeo (Trevisa Skota albums)

***Rodeo*** ir 2015. gadā izdots ASV repera Trevisa Skota pirmais studijas albums, kas izdots 2015. gada 4. septembrī, tā izdevējs ir *[[Epic Records]]* un *Grand Hustle.*

Albumā piedalās viesmākslinieki *[[Quavo]]*, *[[Future]]*, *[[2 Chainz]]*, *Juicy J*, *Kacy Hill*, *[[The Weeknd]]*, *Swae Lee*, *[[Chief Keef]]*, Kanje Vests, Džastins Bībers, *[[Young Thug]]*, *Toro y Moi* un *ScHoolboy Q.*
Klinkera paņēmiens

thumb|Klinkera paņēmiena dēļu izkārtojums
**Klinkera paņēmiens** ir kuģu korpusa būvēšanas paņēmiens. Kuģa karkasam piestiprināja apšuvuma dēļus tā, lai tie cits citu daļēji nosegtu. Katrs dēlis balstījās uz iepriekšējo, tādējādi kuģa korpuss ieguva papildu izturīgumu, un bija iespējams palielināt attālumu starp brangām. Šis paņēmiens nav tik veiksmīgs ar lielākiem kuģiem, jo kļūst arvien grūtāk dēļus precīzi piestiprināt brangām.

Kopš 9. gs. Ziemeļeiropā šis paņēmiens tika lietots vikingu kuģubūvē, ar kuriem tie sasniedza Ameriku.

## Atsauces
Network File System

**NFS** jeb **Tīkla failu sistēma** () ir failu sistēmas protokols, kurš ļauj klienta datora lietotājam piekļūt failiem datortīklā līdzīgi kā tiek piekļūts vietējai krātuvei. NFS, tāpat kā daudzi citi protokoli, balstās uz *Open Network Computing Remote Procedure Call* (ONC RPC) sistēmu. NFS ir atvērts IETF standarts, kas definēts komentāru pieprasījumā (RFC), kas ļauj ikvienam ieviest protokolu. NFS tīkla protokolu Sākotnēji izstrādāja *[[Sun Microsystems]]* 1984. gadā.

NFS laika gaidā ir uzlabots, kā rezultāta ir izveidojušās vairākas versijas, tādas kā NFSv1, NFSv2, NFSv3 un NFSv4.
Aktau

**Aktau** (), iepriekš zināma kā **Ševčenko** (, 1964–1991), ir pilsēta Manghistau apgabalā Kazahstānas rietumos Manghistau pussalā Kaspijas jūras krastā. 

## Vēsture
Krievijas impērija anektēja agrākās Hivas hanistes ziemeļrietumu daļu 1873. gadā, 1881. gadā izveidoja Aizkaspijas apgabalu.

1958. gadā urāna rūdas raktuvju strādniekiem izveidoja slēgto apmetni, ko nosauca par Gurjevu-20 (*Гурьев-20*). 1963. gadā tai piešķīra pilsētas tiesības un nodēvēja par **Aktau**, bet 1964. gadā pārdēvēja par godu ukraiņu dzejniekam Tarasam Ševčenko. 1991. gadā tai atgrieza kazahu nosaukumu Aktau.

## Ārējās saites
Kabotāžas kuģis

thumb|right|200px|Kabotāžas kuģis.
right|thumb|N3-S-A1 attēls no 1946. gada brošūras ''American World Traders - New Ships for the Merchant Marine''.
thumb|220x124px | right |Konteinerkuģis ''Janina''.
**Kabotāžas kuģis** ir preču, kravu vai pasažieru pārvadātājs piekrastes maršrutos starp divām ostām vienā un tajā pašā valstī. Tomēr šos mazas iegrimes kuģus var izmantot arī starptautiskajos pārvadājumos, ja tie notiek vienas salas vai kontinenta robežās. Kabotāžas kuģu mazā iegrime nozīmē to, ka tie var iet cauri rifiem, kas lielas iegrimes jūras kuģiem nav iespējams. Šie kuģi spēj iekraut un izkraut kravas seklās ostās.

## Otrais pasaules karš
[thumb|N3-M-A1 tipa kuģis USS [USS Enceladus (AK-80)|''Enceladus'' (AK-80) 1943. gada augustā savā oriģinālajā jūras kara flotes konfigurācijā. Ievērojams ir 360 grādos rotējošais celtnis, kurš bija paredzēts sākotnējā N3-M-A1 projektā.]]
thumb|right|300px|USAPRS ''Thomas F. Farrel, Jr.'' gaitā Savienoto Valstu austrumu piekrastē 1944. gada 26. augustā.
Otrā pasaules kara laikā kabotāžas kuģi bija pieprasīti karaspēka atbalstam visā pasaulē. Pirms otrā pasaules kara un tā laikā pēc Savienoto Valstu Jūrniecības Komisijas (*United States Maritime Commission* — angļu val.) pasūtījuma būvētos mazos kravas kuģus apzīmēja kā N3 un C1 tipa kuģus. Abus lietoja kravu pārvadāšanai īsos piekrastes reisos. Apvienotās Karalistes Valdība kā tirdzniecības kuģi kabotāžas pārvadājumiem izmantoja ''Empire'' kuģa tipu ''Empire'' F. Karalistes jūrnieki šos kuģus dēvēja par *CHANT*, iespējams tādēļ, ka tiem bija tāda pati korpusa forma. Gan ASV, gan Apvienotajai Karalistei bija arī kabotāžas tankkuģi. Apvienotā Karaliste izmantoja ''Empire'' kabotāžas tankkuģus un tankkuģus T1. Vairums kabotāžas kuģu tika apbruņoti, piemēram ar 5 collu (127 mm) aizmugurējo lielgabalu, 3 collu (76,2 mm) priekšgala zenītlielgabalu un Oerlikon 20 mm zenītlielgabalu. Pēc kara bruņojumu noņēma un daudzus kuģus pārdeva privātiem uzņēmumiem visā pasaulē.

## Piezīmes un atsauces

## Ārējās saites

* Historia y Arqueología Marítima - Los buques cargueros tipo N3. N3 tipa kuģa shēmas un attēli.  
* Cūku līča iebrukums. Attēli ar kuģa ''Houston'' nogremdēšanu.
Piknometrs

thumb|Piknometrs
**Piknometrs** ir cieši noslēdzams stikla trauks ar zināmu tilpumu un svaru. Piepildot šo trauku un nosverot to, iespējams precīzi noteikt šķidruma blīvumu. Pastāv arī gāzēm un cietvielām paredzēti piknometri. Pirmais zināmais piknometram līdzīgas ierīces izgudrotājs ir persiešu zinātnieks Al-Bīrūnī.

## Atsauces

## Ārējās saites